pythainlp/thai-wiki-dataset-v3 huggingface dataset:
พระตำหนักสระยอ

พระตำหนักสระยอ ตั้งอยู่ริมธารน้ำใต้ธารทองแดง จังหวัดสระบุรี  สร้างขึ้นเพื่อเป็นที่ประทับของสมเด็จพระเจ้าปราสาททอง เมื่อครั้งเสด็จนมัสการพระพุทธบาท ณ ริมธารน้ำใต้ธารทองแดง หากสังเกตลักษณะฐานรากของพระตำหนักที่ใช้ก้อนหินนำมาก่อสอปูน จะดูคล้ายกับพระตำหนักต่างๆในบริเวณอำเภอพระพุทธบาท ซึ่งสร้างสมัยอยุธยาตอนปลายในคำให้การของขุนโขลน มีชื่อเรียกพระตำหนักนี้ว่า ‘ตำหนักพระนารายณ์เป็นท้ายสระยอ’ จึงเชื่อกันว่า สมเด็จพระนารายณ์มหาราชโปรดเกล้าฯ ให้สร้าง  โดยเลียนแบบพระตำหนักธารเกษมเพื่อสะดวกในการเสด็จประทับราชยานต่างๆ ทางด้านทิศตะวันออกเฉียงเหนือของตัวตำหนักมีสระยอให้ได้เดินเที่ยวชม
==ประวัติ==
สมเด็จพระเจ้าปราสาททองทรงให้สร้างเป็นที่ประทับเมื่อเสด็จมานมัสการพระพุทธบาทบริเวณนั้น ปัจจุบันเหลือแต่รอยและฐานพระตำหนัก
พระตำหนัก
พระตำหนักเขาน้อย

พระตำหนักเขาน้อย ตั้งอยู่บริเวณเชิงเขาน้อยทางทิศใต้ ถนนสะเดา ตำบลบ่อยาง อำเภอเมือง จังหวัดสงขลา สร้างเมื่อปี พ.ศ. 2454
==ประวัติ==
พระตำหนักแห่งนี้เป็นที่ประทับของสมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์เมื่อครั้งดำรงตำแหน่งเป็นอุปราชมณฑลปักษ์ใต้ อีกทั้งสถานที่แห่งนี้เคยเป็นที่ลี้ภัยทางการเมืองภายหลังการเปลี่ยนแปลงการปกครอง ของพระบรมวงศานุวงศ์หลายพระองค์ อาทิเช่น พระนางเจ้าสุวัทนา พระวรราชเทวี และ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี อีกด้วย
และยังเคยเป็นที่ประทับของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรกับสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงเมื่อครั้งเสด็จพระราชดำเนินมาประกอบพระราชกรณียกิจที่ภาคใต้ในปีพ.ศ. 2502
==ปัจจุบัน==
พระตำหนักเขาน้อยปัจจุบันคือจวนผู้ว่าราชการจังหวัดสงขลา
== แหล่งข้อมูลอื่น ==
พระตำหนักเขาน้อย
สิ่งก่อสร้างในอำเภอเมืองสงขลา
ซาแมนต้า แสงสิงแก้ว ไฮด์

ดารุพัตรณ์ แสงสิงแก้ว หรือ ซาแมนต้า แสงสิงแก้ว ไฮด์ (Samantha Sangsingkaew-Hyde) เป็นนักร้องชาวไทย
== ประวัติ ==

ซาแมนต้า แสงสิงแก้ว ไฮด์ ชื่อเล่น "แซม" เชื้อชาติไทย-ออสเตรเลีย เกิดในประเทศไทยเมื่อวันที่ 28 พฤศจิกายน พ.ศ. 2526 เธอเป็นหนึ่งในศิลปินเกิร์ลกรุป วง บับเบิ้ล เกิร์ลส์ สังกัดเมกเกอร์เฮด ในเครือจีเอ็มเอ็ม แกรมมี่
ซาแมนต้าจบมัธยมศึกษาจากโรงเรียนนานาชาติร่วมฤดี แล้วศึกษาต่อระดับปริญญาตรี สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย และระดับปริญญาโท มหาวิทยาลัย RMIT (อาร์ เอ็ม ไอ ที) ที่ประเทศออสเตรเลีย
ซาแมนต้าเข้าสู่วงการเมื่อปีพ.ศ. 2539 ด้วยการถ่ายมิวสิควีดีโอของค่ายอาร์เอส เพลง "สมมุติ" ของ โดม ปกรณ์ ลัม และถ่ายแบบนิตยสารวัยรุ่นในอดีต จากนั้นไม่นานก็ได้รับการติดต่อให้มาเทสเสียงกับค่ายแกรมมี่ ซึ่งเพลงที่ใช้เทสเสียงคือเพลง แทบขาดใจ ของ LoSo และ Sha La La La ของ ปุ๊กกี้ ปริศนา เพราะแซมเสียงต่ำเหมือนผู้ชายและมี Backing Track ของเพลงนี้ก็เลยเลือก จากนั้นก็ได้เข้ามาเป็นศิลปินในสังกัด เมกเกอร์เฮด ในเครือ แกรมมี่
ในขณะนั้นทำให้แซม ได้เข้าร่วมเป็นนักร้องนำของวง โดนมีสมาชิกอีกสองคน ได้แก่ แพร เอมเมอรี่ (แพร) และ เทเรซ่า เฮมเฮาเซอร์ (ลิซ่า) และได้ทำผลงานเพลงโดยใช้ชื่อวงดนตรีว่า บับเบิ้ล เกิร์ลส์ มีผลงานอัลบั้ม 2 ชุดด้วยกัน อัลบั้มชุดแรกชื่อว่า Bubble Girls ออกประมาณกลางปี พ.ศ. 2541 เปิดตัวด้วยเพลง "ตัวเล็ก...ใจใหญ่" ต่อด้วยเพลง "อยากฟังเหตุผล"
ส่วนอัลบั้มชุดที่ 2 ชื่อว่า "Hey Boy! (เฮ บอย!)" ออกประมาณต้นปี พ.ศ. 2544 เปิดตัวด้วยเพลง "Hey Boy!" ต่อด้วยเพลง "ไม่ต้องมาอีกใช่ไหม" และเพลง "หลีกทาง"
ส่วนผลงานอัลบั้มพิเศษ เคยทำโปรเจกต์พิเศษร่วมกับเกิร์ลกรุปอีกหนึ่งวงของค่ายแกรมมี่ ชื่อวง ซาซ่า เมื่อปี พ.ศ. 2542 ภายใต้ชื่อ "ซาซ่า แอนด์ บับเบิ้ล เกิร์ล" (Zaza & Bubble Girls) อัลบั้ม Surprise มีเพลงดังอย่าง Surprise และ อยู่ได้ไหม
ปัจจุบัน แซมแต่งงานแล้ว และทำงานเป็นBrand support manager ของ ทีม Sunsilk อยู่ในบริษัท "ยูนิลีเวอร์ (Unilever)"
== การศึกษา ==
ระดับมัธยมศึกษา โรงเรียนนานาชาติร่วมฤดี
ระดับปริญญาตรี จุฬาลงกรณ์มหาวิทยาลัย
ระดับปริญญาโท มหาวิทยาลัย RMIT (อาร์ เอ็ม ไอ ที) ที่ประเทศออสเตรเลีย
== ผลงาน ==
=== ละครโทรทัศน์ ===
แสดงละครเรื่อง "Girl Club รับเอาคืน" คู่กับ แพท วรยศ บุญทองนุ่ม ทางช่องไอทีวี (พ.ศ. 2545)
===ผลงานอัลบั้ม===
=== ผลงานอัลบั้มอื่นๆ  ===

=== มิวสิควีดีโอ ===
เพลง "สมมุติ" ของ โดม ปกรณ์ ลัม (สังกัดอาร์เอส) / (2539)
เพลง "แค่มองตาก็เข้าใจ" ของ โมทย์ ปราโมทย์ แสงศร (สังกัดอาร์เอส) / (2539)
เพลง "ไม่ต่างกัน" ของ ฝันดี-ฝันเด่น (2540)
เพลง พูดเล่นเล่น ของ เบิร์ด ธงไชย (2541)
=== โฆษณา ===
โฆษณา Johnson's
โฆษณา คาวาซากิ
โฆษณา ครีมอาบน้ำมารีนเฟรซ
โฆษณา กระเป๋า Fenneli
== อ้างอิง ==
นักร้องหญิงชาวไทย
นักแสดงหญิงชาวไทย
นางแบบไทย
ศิลปินสังกัดจีเอ็มเอ็ม แกรมมี่
บุคคลจากโรงเรียนนานาชาติร่วมฤดี
ชาวไทยเชื้อสายอังกฤษ
พระตำหนักภูฟ้า

พระตำหนักภูฟ้า ตั้งอยู่บริเวณบ้านผาสุข ตำบลภูฟ้า อำเภอบ่อเกลือ จังหวัดน่าน
==ประวัติ==
พระตำหนักหลังนี้เป็นที่ประทับของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เมื่อครั้งเสด็จมาเยี่มมราษฎร ณ บ่อเกลือสินเธาว์ โดยเป็นพระตำหนักแบบทางเหนือและภายในพระตำหนักยังมีศูนย์ศึกษาและถ่ายทอดเทคโนโลยีการจัดการทรัพยากรธรรมชาติและสิ่งเวดล้อมภูฟ้า” หรือ “ศูนย์ภูฟ้าพัฒนา อยู่ด้วยซึ่งตั้งขึ้นเมื่อปี 2542เพื่อเป็นสถานที่ในการถ่ายทอดองค์ความรู้ด้านวิทยาศาสตร์และเทคโนโลยีต่างๆ ให้แก่เด็กเยาวชน เกษตร และประชาชนทั่วไปที่มาเที่ยวและเยี่ยมชมศูนย์ภูฟ้าพัฒนา ภายในศูนย์ภูฟ้าฯ มีสิ่งที่ให้เที่ยวชมและศึกษาหาความรู้มากมาย อาทิ มีห้องนิทรรศการหมุนเวียน ห้องสมุด มีอาคารแปรรูปผลิตภัณฑ์ทางการเกษตร อาคารแปรรูปชาอูหลงและมีให้ทดลองชิมด้วย มีการปลูกพืชไร่ดินแบบไฮโดรโปนิกส์ มีเส้นทางการศึกษาธรรมชาติให้เดินเที่ยว มีสวนธรรมภูฟ้า ศูนย์วัฒนธรรมภูฟ้า มีร้านค้าสวัสดิการที่นำสินค้าของทางการโครงที่เป็นฝีมือชาวบ้านนำมาจัดจำหน่ายให้เลือกซื้อกันมากมาย และมีพระตำหนักภูฟ้าที่สวยงามซึ่งเป็นที่ประทับของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ขณะเสด็จมาทรงงานที่ศูนย์ภูฟ้าฯ
== ปัจจุบัน ==
ปัจจุบันพระตำหนักนี้อยู่ในสภาพชำรุดทรุดโทรม จึงไม่เปิดให้เข้าชม
== แหล่งข้อมูลอื่น ==
พระตำหนักภูฟ้า
อำเภอบ่อเกลือ
พระตำหนักกว๊านพะเยา

พระตำหนักกว๊านพะเยา ตั้งอยู่ภายในศูนย์วิจัยและพัฒนาประมงน้ำจืดพะเยาก่อสร้างแล้วเสร็จเมื่อปี พ.ศ. 2514   โดยกรมประมง กระทรวงเกษตรและสหกรณ์ซึ่งสมเด็จพระศรีนครินทราบรมราชชนนีเสด็จมาประทับณ พระตำหนักหลังนี้เป็นเวลา7ปี
==หมู่พระตำหนัก==
พระตำหนักกว๊านพะเยา
เป็นพระตำหนักที่สร้างขึ้นในปีพ.ศ. 2514 เป็นพระตำหนัก2ชั้นทาสีฟ้าเป็นที่ประทับของสมเด็จพระศรีนครินทราบรมราชชนนี
พระตำหนักหลังที่2
เป็นพระตำหนักที่สร้างขึ้นในปีพ.ศ. 2514 เป็นพระตำหนักหมู่เรือนไทยยกพื้นสูงเป็นที่ประทับของสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
พระตำหนักหลังที่3
เป็นพระตำหนักที่กรมชลประทาน และกรมประมง สร้างถวายในปี พ.ศ. 2525  สร้างเสร็จเมื่อ พ.ศ. 2526 เป็นพระตำหนักเตี้ยชั้นเดียว โดยโปรดเกล้าให้ใช้สำหรับประชาชนทุกหมู่เหล่าเข้าเฝ้า
พระตำหนัก3หลังนี้อยู่ภายในศูนย์วิจัยและพัฒนาประมงน้ำจืดพะเยา
== แหล่งข้อมูลอื่น ==
พระตำหนักกว๊านพะเยา
สิ่งก่อสร้างในอำเภอเมืองพะเยา
ศาสนศึกษา

ศาสนศึกษา (religious studies หรือ religious education) คือสาขาวิชาที่ศึกษาความเชื่อ พฤติกรรม และสถาบันทางศาสนา โดยการบรรยาย ตีความ และอธิบายศาสนาอย่างเป็นระบบ อิงกับข้อเท็จจริงทางประวัติศาสตร์และมุมมองจากวัฒนธรรมที่หลากหลาย
ศาสนศึกษาต่างจากเทววิทยาซึ่งเน้นศึกษาเพื่อให้เกิดความเชื่อและเข้าใจอำนาจเหนือมนุษย์ เช่น เทวดา พระเป็นเจ้า แต่ศาสนศึกษาจะศึกษาจากมุมมองของคนนอก จึงมีการใช้หลายสาขาวิชามาเป็นเครื่องมือในการศึกษาด้วย เช่น มานุษยวิทยา สังคมวิทยา จิตวิทยา ปรัชญา และประวัติศาสตร์ศาสนา
ศาสนศึกษาเกิดขึ้นราวคริสต์ศตวรรษที่ 19 ซึ่งเป็นช่วงที่การศึกษาคัมภีร์ไบเบิลด้วยหลักวิชาประวัติศาสตร์กำลังเป็นที่นิยม และคัมภีร์ของศาสนาพุทธและศาสนาฮินดูก็เพิ่งถูกแปลเป็นภาษายุโรปเป็นครั้งแรก นักศาสนศึกษาที่มีบทบาทสำคัญในยุคแรก ๆ คือ ศาสตราจารย์มักซ์ มึลเลอร์ ในช่วงแรกนั้นยังใช้ชื่อว่าศาสนาเปรียบเทียบหรือศาสนศาสตร์
== สาขาย่อย ==
ศาสนาพุทธ - พุทธศาสนศึกษา (Buddhist studies) พุทธวิทยา (Buddhology)
ศาสนาคริสต์ - คริสต์ศาสนธรรม (Catechesis) เทววิทยาศาสนาคริสต์ (Christian theology) คริสตวิทยา (Christology)
ศาสนาอิสลาม - อิสลามศึกษา (Islamic studies)
ศาสนาฮินดู - ฮินดูศึกษา (Hindu studies)
อื่น ๆ - ศาสนาเปรียบเทียบ
== อ้างอิง ==
ศาสนศึกษา
เควิน เกษวิหาร

เควิน เกษวิหาร (Kevin Kaesviharn; 29 สิงหาคม ค.ศ. 1976 — ) เป็นอดีตนักกีฬาอเมริกันฟุตบอลสายเลือดไทย-อเมริกัน คนแรกและคนเดียวที่เข้าแข่งขันรายการเอ็นเอฟแอล ผู้ซึ่งอยู่ตำแหน่งป้องกัน เขาได้เซ็นสัญญากับไอโอวาบาร์นสตอร์เมอร์สในฐานะตัวแทนอิสระใน ค.ศ. 1998 และเล่นคอลเลจฟุตบอลที่ออกัสตานา
เควิน เกษวิหาร เป็นสมาชิกทีมซานฟรานซิสโกดีมอนส์, กรีนเบย์ แพกเกอส์, ซินซินเนติเบงกอลส์, นิวออร์ลีนส์เซนต์ส และแคโรไลนาแพนเธอร์ส
== ประวัติ ==
เควิน เกษวิหาร เป็นบุตรชายของมงคล เกษวิหาร ซึ่งเป็นชาวไทยที่มาใช้ชีวิตที่สหรัฐอเมริกา กับมารดาซึ่งเป็นชาวอเมริกัน และเควินมีน้องชายชื่อ แมตต์ เกษวิหาร ใน ค.ศ. 2008 เควินได้เดินทางมาเยือนประเทศไทยเป็นครั้งแรก เนื่องในโอกาสครบรอบ 175 ปีความสัมพันธ์ไทย-อเมริกา โดยได้ทำกิจกรรมร่วมกับเยาวชนที่โรงเรียนเจ้าพระยาวิทยาคม รวมถึงมีโอกาสได้พบกับผู้ว่าราชการกรุงเทพมหานคร และได้รับกุญแจเมืองในฐานะสร้างชื่อเสียงให้แก่ประเทศไทย ตลอดจนร่วมเข้าแข่งขันแฟลกฟุตบอลรายการทรูวิชันแฟลกฟุตบอลไทยแลนด์แชมเปี้ยนชิพ 2008 โดยมีท่านเอกอัครราชทูตสหรัฐอเมริกา ประจำประเทศไทย ให้เกียรติร่วม
== อ้างอิง ==
== แหล่งข้อมูลอื่น ==
Carolina Panthers bio 
ชาวอเมริกันเชื้อสายไทย
ผู้เล่นอเมริกันฟุตบอล
นักกีฬาชาวอเมริกันเชื้อสายเอเชีย
มัคซีมีลีอาน รีทมึลเลอร์

มัคซีมีลีอาน รีทมึลเลอร์ (Maximilian Riedmüller) เกิดเมื่อวันที่ 4 มกราคม พ.ศ. 2531 เป็นนักฟุตบอลชาวเยอรมัน เล่นในตำแหน่งผู้รักษาประตู ปัจจุบันลงเล่นให้กับสโมสรฟุตบอลไบเอิร์นมิวนิก โดยเขาอยู่กับไบเอิร์นมิวนิกชุดสำรอง ก่อนที่จะได้เล่นกับชุดใหญ่เมื่อฤดูกาล 2011–12 จนถึงปัจจุบัน โดยใส่เสื้อหมายเลข 24
== อ้างอิง ==
== แหล่งข้อมูลอื่น ==
บุคคลที่เกิดในปี พ.ศ. 2531
บุคคลที่ยังมีชีวิตอยู่
บุคคลจากมิวนิก
ผู้รักษาประตูฟุตบอล
นักฟุตบอลชาวเยอรมัน
ผู้เล่นสโมสรฟุตบอลไบเอิร์นมิวนิก
ผู้เล่นในบุนเดิสลีกา
สงครามเม็กซิโก–สหรัฐ

สงครามเม็กซิโก–สหรัฐ (Mexican–American War; guerra mexicano-estadounidense), สงครามสหรัฐ–เม็กซิโก (U.S.–Mexico War, U.S.–Mexican War; guerra de Estados Unidos-México), สงครามเม็กซิโก (Mexican War) หรือ การแทรกแซงของสหรัฐในเม็กซิโก (intervención estadounidense en México) เป็นการขัดกันด้วยอาวุธระหว่างสหรัฐกับเม็กซิโกตั้งแต่ ค.ศ. 1846 ถึง 1848 หลังการผนวกเท็กซัสของสหรัฐเมื่อปี 1845 ซึ่งเม็กซิโกถือว่าเป็นดินแดนของตน
การปฏิบัติการรบกินเวลานานหนึ่งปีครึ่งจากฤดูใบไม้ผลิปี ค.ศ. 1846 ฤดูใบไม้ร่วงปี ค.ศ. 1847 กองทัพอเมริกันได้ครอบครองนิวเม็กซิโกและแคลิฟอร์เนียอย่างรวดเร็ว แล้วบุกเข้ามาในเม็กซิโกส่วนตะวันออกเฉียงเหนือและตะวันตกเฉียงเหนือ
==อ้างอิง==
==แหล่งข้อมูลอื่น==
===แนะนำบรรณานุกรมและคอลเลกชัน===
Library of Congress Guide to the Mexican War
The Handbook of Texas Online: Mexican War
Reading List  compiled by the United States Army Center of Military History
Mexican War Resources
The Mexican–American War, Illinois Historical Digitization Projects at Northern Illinois University Libraries 
===สื่อและแหล่งที่มาหลัก===
Robert E. Lee Mexican War Maps in the VMI Archives
The Mexican War and the Media, 1845–1848
Treaty of Guadalupe Hidalgo and related resources at the U.S. Library of Congress
Letters of Winfield Scott including official reports from the front sent to the Secretary of War
Franklin Pierce's Journal on the March from Vera Cruz 
Mexican–American War Time line
Animated History of the Mexican–American War 
===อื่น ๆ===
PBS site of US-Mexican war program 
Battle of Monterrey Web Site – Complete Info on the battle
A Continent Divided: The U.S. - Mexico War
Manifest Destiny and the U.S.-Mexican War: Then and Now
The Mexican War
Smithsonian teaching aids for "Establishing Borders: The Expansion of the United States, 1846–48"
A History by the Descendants of Mexican War Veterans 
Mexican–American War
Invisible Men: Blacks and the U.S. Army in the Mexican War by Robert E. May
 
สงครามเกี่ยวข้องกับทวีปอเมริกาเหนือ
การบุกครอง
รถไฟฟ้าโมโนเรล สายรามคำแหง–ทองหล่อ

รถไฟฟ้าโมโนเรล สายรามคำแหง–ทองหล่อ เป็นโครงการรถไฟฟ้าโมโนเรลระยะสั้น มีแนวเส้นทางจาก มหาวิทยาลัยรามคำแหง–ทองหล่อ แม้ขั้นตอนการศึกษาจะเสร็จเรียบร้อยแล้ว แต่การประมูลนั้นยังไม่เกิดขึ้นในขณะนี้
== พื้นที่ที่เส้นทางผ่าน ==
เขตวัฒนา, เขตคลองเตย และ เขตบางกะปิ กรุงเทพมหานคร
== แนวเส้นทาง ==
== สถานี ==
มี 9 สถานี เป็นสถานียกระดับทั้งหมด
=== รายชื่อสถานีอย่างไม่เป็นทางการ ===
== การเชื่อมต่อระบบขนส่งมวลชนอื่น ==
สถานีทองหล่อ เชื่อมต่อกับรถไฟฟ้าบีทีเอส สายสุขุมวิท
สถานีประเสริฐมนูกิจ เชื่อมต่อกับรถไฟฟ้าเชื่อมท่าอากาศยานสุวรรณภูมิ
สถานีมหาวิทยาลัยรามคำแหง เชื่อมต่อกับรถไฟฟ้ามหานคร สายสีส้ม
== อ้างอิง ==
รถไฟฟ้าโมโนเรล สายรามคำแหง–ทองหล่อ
ระบบขนส่งมวลชนในกรุงเทพมหานคร
โครงการระบบขนส่งมวลชนในประเทศไทยที่ยกเลิกไปแล้ว
รถไฟฟ้ารางเดี่ยวในประเทศไทย
เจ้าจอมมารดาจันทร์ ในรัชกาลที่ 5

เจ้าจอมมารดาจันทร์ ในรัชกาลที่ 5 เป็นธิดาของพระยาราชสัมภารากร (เทศ สุกุมลจันทร์) กับ คุณหญิงราชสัมภารากร (อ่ำ) ท่านเกิดเมื่อวันที่ 23 มิถุนายน พ.ศ. 2405
ต่อมาท่านได้ถวายตัวรับราชการฝ่ายในเป็นเจ้าจอมในพระบาทสมเด็จพระจุลจอมเกล้าเจ้าอยู่หัว และได้ประสูติกาลพระราชธิดา 1 พระองค์ คือ
พระองค์เจ้าหญิงศศิพงศ์ประไพ ประสูติเมื่อวันอังคาร เดือน 5 แรม 13 ค่ำ ปีมะเส็ง ตรีศก จุลศักราช 1243 ตรงกับวันที่ 26 เมษายน พ.ศ. 2424
เจ้าจอมมารดาจันทร์ถึงแก่อนิจกรรมด้วยโรค อหิวาตกโรค เมื่อวันที่ 8 มีนาคม พ.ศ. 2454 เวลา 22.20 น. ในรัชสมัยพระบาทสมเด็จพระมงกุฎเกล้าเจ้าอยู่หัว รัชกาลที่ 6 วันต่อมา วันที่ 9 มีนาคม พ.ศ. 2454 เวลา 21.00 น. พระเจ้าบรมวงศ์เธอ กรมขุนสรรพสิทธิประสงค์ เสนาบดี กระทรวงวัง เสด็จพระราชดำเนินไปเป็นประธานในพิธีฝังศพ เจ้าจอมมารดาจันทร์ ณ วัดเทพศิรินทราวาสราชวรวิหาร พร้อมกับทอดไตรของหลวงพระราชทานบังสุกุล มีไตร ๕ ไตร ผ้าขาว ๑๐ พับ เงิน ๑๐๐๐ สตางค์
== เครื่องราชอิสริยาภรณ์ ==
 เหรียญรัตนาภรณ์ รัชกาลที่ 5 ชั้นที่ 2 (จ.ป.ร.2)
==อ้างอิง==
พระภรรยาในรัชกาลที่ 5
จันทร์ สุกุมลจันทร์
ผู้ได้รับเหรียญรัตนาภรณ์ จ.ป.ร.2‎
พิมพ์พัชร วัชรเสวี

พิมพ์พัชร วัชรเสวี (เกิด 21 กันยายน พ.ศ. 2534) ชื่อเล่น พาย เป็นนางแบบและนักแสดงชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3   ปัจจุบันเป็นนักแสดงอิสระ
==ผลงาน==
=== ละครโทรทัศน์ ===
=== ซีรีส์ ===
=== ซิตคอม ===
=== พิธีกร ===
อดีตผู้ประกาศรายการของสถานีวิทยุโทรทัศน์ไทยทีวีสีช่อง 3
อดีตพิธีกรรายการ GT MANIA ทางช่อง 9
พิธีกรรายการ ห้องข่าวบันเทิง ทาง (ช่องเวิร์คพอยท์)
=== มิวสิกวิดีโอ ===
=== โฆษณา ===
I - MOBILE ปี 2553 
น้ำดื่มคริสตัล ปี 2553
== อ้างอิง ==
== แหล่งข้อมูลอื่น ==
เฟซบุ๊ก Official Fanpage - Pimpatchara Vajrasevee
ภาพชุด พร้อมประวัติ "พาย" พิมพ์พัชร วัชรเสวี ดาราใหม่ช่อง 3
instagram pinenerize Official
นักแสดงสังกัดช่อง 3
พุทธศาสนิกชนชาวไทย
บุคคลจากจังหวัดเชียงใหม่
บุคคลจากโรงเรียนเรยีนาเชลีวิทยาลัย
บุคคลจากวิทยาลัยนานาชาติ มหาวิทยาลัยกรุงเทพ
นักแสดงหญิงชาวไทย
นางแบบไทย
เน็ตไอดอล
ตัวนำยวดยิ่งออกไซด์แบบเดิม

ตัวนำยวดยิ่งออกไซด์แบบเดิม
แม้ว่าการค้นพบตัวนำยวดยิ่งอุณหภูมิสูงในสารประกอบ Cuprate (Cu-O) จะเป็นที่รู้จักกันอย่างกว้างขวาง แต่ตัวนำยวดยิ่งอุณหภูมิสูงไม่ใช่ตัวนำยวดยิ่งที่มีออกไซด์เป็นองค์ประกอบตัวแรกที่มีการค้นพบ โดยสารประกอบออกไซด์ตัวแรกที่มีการค้นพบ คือ SrTiO3-x ในปี 1965 โดยมี Tc ที่ค่อนข้างต่ำและในปี 1986 คือ Ba(Pb1-xB1x)O3 ที่มี Tc=13K ที่ x=0.25 จากการทดลองพบว่าสารประกอบออกไซด์กลุ่มนี้ที่มี Tc สูงที่สุดคือมี (K0.4Ba0.6)BiO3 มี Tc≈30K ในปี 1988 ซึ่งมีโครงสร้างแบบ Perovskite เช่นเดียวกับพวก คิวเพรท แต่มี Tc ต่ำกว่ามาก เรียกตัวนำยวดยิ่งนี้ว่าตัวนำยวดยิ่งออกไซด์แบบเดิม (Earlier oxide superconductors) ซึ่งปัจจุบันยังไม่พบความสัมพันธ์กับพวก Cuprate ทำให้ไม่สามารถสรุปได้ว่า ทำไมสารประกอบออกไซด์กลุ่ม Cuprate เท่านั้น ที่ให้ Tc ได้สูงที่สุด ซึ่งสารประกอบออกไซด์ตัวอื่นไม่สามารถทำได้
ตัวนำยวดยิ่ง
เปตองในกีฬาแห่งชาติครั้งที่ 41 – หญิงคู่

"กีฬาเปตอง" ในการแข่งขันกีฬาแห่งชาติ ครั้งที่ 41 เชียงใหม่เกมส์
ประเภทหญิงคู่ มีนักกีฬาที่เข้าร่วมการแข่งขัน 11 ทีม จาก 11 จังหวัด
แข่งขันแบบพบกันหมด คะแนนที่ดีที่สุดอันดับ 1-4 เข้ารอบต่อไป
แข่งขันวันที่ 12-13 ธันวาคม 2555
สนามที่ใช้ในการแข่งขัน ณ สนามเปตอง สนามกีฬาสมโภชเชียงใหม่ 700 ปี
== สรุปผลการแข่งขัน ==
{| 
|-
| rowspan = 2 align=center| หญิงคู่
| rowspan = 2| ศรีสะเกษธีราภัทร  มณีนิลสาวิตรี  ไชยเสนาอรพิมล  คาวี
| rowspan = 2| บุรีรัมย์นันทนา  ทิพย์อักษรสุชาวดี  พูนสวัสดิ์อาริสา  ทองคำ
|พิจิตรภัทรธิดา  มีพักตรวิไลวรรณ  สาเลือกอรพิมล  ไชบัวขำ
|-
|ราชบุรีกุลธิดา  อินทร์คงธิดา  บัวเบาพรทิพย์  ฉิมพาลี
|}
==ผลการแข่งขัน==
===รอบคัดเลือก===
----
=== รอบรองชนะเลิศ-ชิงชนะเลิศ ===
== อ้างอิง ==
กีฬาแห่งชาติ ครั้งที่ 41 “เชียงใหม่เกมส์” 
Siamsport “เชียงใหม่เกมส์” 
สมาคมเปตอง แห่งประเทศไทย
กีฬาแห่งชาติครั้งที่ 41
สมเด็จพระราชินีคามามาลูแห่งฮาวาย

สมเด็จพระราชินีคามามาลู คาลานี คัวอานา โอ คาเมฮามาลู เคคูอาอิวา โอ คาลานี เคอาลิอิ โฮโอปิลี อา วาลูแห่งฮาวาย (Queen Consort Kamāmalu Kalani-Kuaana-o-Kamehamalu-Kekūāiwa-o-kalani-Kealii-Hoopili-a-Walu of Hawaiʻi) หรือ สมเด็จพระราชินีคามามาลูแห่งฮาวาย (Kamāmalu of Hawaiʻi) (1802–1824) เป็นพระอัครมเหสีในพระเจ้าคาเมฮาเมฮาที่ 2 แห่งฮาวาย และเป็นสมเด็จพระราชินีแห่งราชอาณาจักรฮาวาย ตั้งแต่วันที่ 20 พฤษภาคม ค.ศ. 1819 ไปสู่การสวรรคตของพระองค์ใน 8 กรกฎาคม ค.ศ. 1824

สมเด็จพระราชินีคามามาลูแห่งฮาวาย เสด็จพระราชสมภพเมื่อค.ศ. 1802 เป็นพระราชธิดาพระองค์โตในพระเจ้าคาเมฮาเมฮาที่ 1 แห่งฮาวายกับสมเด็จพระราชินีคาลาคัว คาเฮอิเฮอิมาลิเอ พระองค์ทรงอภิเษกสมรสกับพระเจ้าคาเมฮาเมฮาที่ 2 แห่งฮาวาย ซึ่งมีศักดิ์เป็นพระเชษฐาต่างพระมารดากับพระองค์ แม้ว่าพระราชสวามีของพระองค์จะทรงมีพระมเหสีหลายพระองค์ แต่สมเด็จพระราชินีคามามาลูคือพระมเหสีที่พระเจ้าคาเมฮาเมฮาที่ 2 ทรงโปรดที่สุด
ในปี 1823 พระเจ้าคาเมฮาเมฮาที่ 2 และสมเด็จพระราชินีคามามาลู เสด็จพระราชดำเนินเยือนกรุงลอนดอน เพื่อเข้าเฝ้าพระเจ้าจอร์จที่ 4 แห่งสหราชอาณาจักร พระองค์และพระราชสวามีเป็นพระมหากษัตริย์และสมเด็จพระราชินีฮาวายพระองค์แรกที่เสด็จพระราชดำเนินเยือนอังกฤษ ขณะอยู่ที่ลอนดอน สมเด็จพระราชินีคามามาลูทรงประชวรด้วยโรคหัดและเสด็จสวรรคตไปเมื่อวันที่  8 กรกฎาคม 1824 เมื่อพระราชสวามีของพระองค์ได้เสด็จสวรรคตลงทรงเสียพระทัยมาก และพระบรมศพถูกนำกลับฮาวายทันที พระบรมศพของพระองค์ถูกฝังที่บริเวณพระราชวังโลนานี แต่ต่อมาก็ย้ายไปที่สุสานหลวง
==อ้างอิง==
==แหล่งข้อมูลอื่น==
Liholiho and Kamamalu die in London
Pua Hau O Maleka (Fair Blossom of America) - Chant for Kamamalu
ค
พระเจ้าโปมาเรที่ 2 แห่งตาฮีตี

สมเด็จพระเจ้าโปมาเรที่ 2 แห่งตาฮีตี (King Pōmare II of Tahiti) เป็นพระมหากษัตริย์ตาฮีตี พระองค์ที่ 2 พระองค์ปกครองตั้งแต่ ค.ศ. 1782 จนกระทั่งสวรรคตในปี ค.ศ. 1821 พระองค์เป็นพระราชโอรสในพระเจ้าโปมาเรที่ 1 แห่งตาฮีตี และสมเด็จพระราชินีเททัว นูอิ เรอิอา อิ เต ราอิ อาเตีย
สมเด็จพระเจ้าโปมาเรที่ 2 แห่งตาฮีตี เสด็จพระราชสมภพเมื่อปี ค.ศ. 1774  พระองค์ได้ครองราชบัลลังก์ในการสวรรคตของพระราชบิดาของพระองค์ในวันที่ 7 ธันวาคม ค.ศ. 1821 พระองค์ได้รับการสวมมงกุฎเมื่อวันที่ 21 เมษายน ค.ศ. 1824
พระองค์ทรงละทิ้งความเชื่อดั้งเดิมและหันไปนับถือศาสนาคริสต์ พระองค์ได้รับศีลล้างบาปเมื่อวันที่ 16 พฤษภาคม ค.ศ. 1819 พระองค์เสด็จสวรรคตเมื่อวันที่ 7 ธันวาคม ค.ศ. 1821 พระเจ้าโปมาเรที่ 3 พระราชโอรสของพระองค์จึงได้ครองราชย์ต่อจากพระองค์
==อ้างอิง==
ราชวงศ์โปมาเร
ป
พระมหากษัตริย์ที่ขึ้นครองราชย์ขณะทรงพระเยาว์ในสมัยใหม่
พระเจ้าโปมาเรที่ 1 แห่งตาฮีตี

สมเด็จพระเจ้าโปมาเรที่ 1 แห่งตาฮีตี (King Pōmare I of Tahiti) เป็นพระมหากษัตริย์ตาฮีตี พระองค์แรก พระองค์ปกครองตั้งแต่ ค.ศ. 1791 จนกระทั่งสวรรคตในปี ค.ศ. 1803 พระองค์เป็นพระราชโอรสในเตอู ตูนูอิเอไอเตอาตัว และเตตูปาอิอา อิ ฮาอูอิริ
สมเด็จพระเจ้าโปมาเรที่ 1 แห่งตาฮีตี เสด็จพระราชสมภพเมื่อปี ค.ศ. 1742 พระองค์ได้ครองราชบัลลังก์หลังการรวบรวมหมู่เกาะต่าง ๆ เข้าด้วยกัน และสถาปนาราชอาณาจักรตาฮีตีขึ้น และพระองค์ก็ทรงราชาภิเษกตนเป็นพระมหากษัตริย์พระองค์แรกจากราชวงศ์โปมาเร
สมเด็จพระเจ้าโปมาเรที่ 1 ทรงสละราชบัลลังก์เมื่อปี ค.ศ. 1791 แต่พระองค์ก็ยังคงเป็นผู้สำเร็จราชการแห่งตาฮีตีตั้งแต่ ค.ศ. 1791 จนกระทั่งพระองค์สวรรคตในปี ค.ศ. 1803 ผู้ที่มาครองราชย์ต่อจากพระองค์คือพระเจ้าโปมาเรที่ 2 แห่งตาฮีตี
==แหล่งข้อมูลอื่น==
Angela Ballara: Pōmare I, Dictionary of New Zealand Biography
บุคคลที่เกิดในปี พ.ศ. 2296
ราชวงศ์โปมาเร
ป
เปตองในกีฬาแห่งชาติครั้งที่ 41 – Shooting บุคคลชาย

"กีฬาเปตอง" ในการแข่งขันกีฬาแห่งชาติ ครั้งที่ 41 เชียงใหม่เกมส์
ประเภท Shooting บุคคลชาย มีนักกีฬาที่เข้าร่วมการแข่งขัน 21 คน จาก 17 จังหวัด
*ผู้เข้าแข่งขัน มาจากการคัดเลือก ในประเภทชายคู่ และ ประเภททีมชายที่เข้าร่วมการแข่งขันกีฬาแห่งชาติครั้งนี้ โดยวิธีจัดการแข่งขันแบบเก็บคะแนน 5 ฐาน และนำอันดับที่ 1-8 เข้ารอบต่อไปเพื่อจับคู่แข่งแบบแพ้คัดออกต่อไป
*หลักเกณฑ์การจัดอันดับ ในกรณีที่มีคะแนนเท่ากัน ไม่สามารถจัดอันดับได้ ให้ดำเนินการ โดยการ ถ้านักกีฬาคนใดทำได้ 5 คะแนนมากครั้งกว่า ก็จะได้อันดับที่ดีกว่า แต่ถ้ายังเท่ากัน ให้ดู 3 คะแนน
แข่งขันวันที่ 14 ธันวาคม 2555
สนามที่ใช้ในการแข่งขัน ณ สนามเปตอง สนามกีฬาสมโภชเชียงใหม่ 700 ปี
== สรุปผลการแข่งขัน ==
{| 
|-
| rowspan = 2 align=center| Shooting บุคคลชาย
| rowspan = 2| พัทลุงณรงค์ฤทธิ์  ยัสโร
| rowspan = 2| พระนครศรีอยุธยาอรรถพล  ขันธพาลี
|มุกดาหารจาตุรงค์  จันทะชารี
|-
|กรุงเทพมหานครเจริญวิทย์  เกตุสัตบรรณ
|}
==ผลการแข่งขัน==
===รอบคัดเลือก===
----
===รอบก่อนรองชนะเลิศ-ชิงชนะเลิศ===
== อ้างอิง ==
กีฬาแห่งชาติ ครั้งที่ 41 “เชียงใหม่เกมส์” 
Siamsport “เชียงใหม่เกมส์” 
สมาคมเปตอง แห่งประเทศไทย
กีฬาแห่งชาติครั้งที่ 41
ตัวนำยวดยิ่ง Heavy-electron

ตัวนำยวดยิ่ง Heavy-electron
เนื่องจากความจุความร้อนของอิเล็คตรอนในโลหะในสถานะปกติมีค่าขึ่นกับความหนาแน่นสถานะที่ผิวเฟอร์มีและมวลยังผล จากการทดลองพบว่าความร้อนที่อุณหภูมิต่ำของสารเหล่านี้มีค่ามากกว่าของโลหะปกติถึง 2 หรือ 3 เท่า และยังพบว่าค่าความร้อนนี้เป็นผลที่เกิดจากอิเล็กตรอนในชั้น f ซึ่งโลหะปกติมักจะเกิดจากอิเล็กตรอนในชั้น d สารกลุ่มนี้มีมวลยังที่มีค่ามากๆ ทำให้ถูกเรียกว่า "Heavy-electron superconductors" และในบางครั้งก็เรียกว่า "Heavy-Fermion superconductors" พบได้ในสารประกอบ UBe13 (Tc=0.85K),CeCu2Si2 (Tc=0.65K),และ UPt3 (Tc=0.54K)
นองจากที่มีอิเล็คตรอนมวลหนักแล้ว สารกลุ่มนี้บางชนิดยังมีสมบัติแม่เหล็กร่วมด้วย เช่น ในสาร NbBeB,U2Sn17 และ UCd11 และยังมีการพบว่าสาร Heavy-electron superconductors บางชนิด เป็น Singlet spin-state ที่เป็น Isotropic s-wave ด้วย แต่กลไกการเกิดสภาพนำยวดยิ่งไม่ได้เกิดจากอัตรกิริยา อิเล็กตรอน-โฟนอน ซึ่งมีการนำเสนอว่ากลไกการเกิดสภาพนำยวดยิ่งในสารกลุ่มนี้อาจเกิดจาก Magnon ก็ได้
ตัวนำยวดยิ่ง
เจ้าหญิงกาตารีนา-อามาลียา เจ้าหญิงแห่งออเรนจ์

เจ้าหญิงกาตารีนา-อามาลียา เบอาตริกซ์ การ์เมน ฟิกโตรียา, เจ้าหญิงแห่งออเรนจ์, เจ้าหญิงแห่งเนเธอร์แลนด์, เจ้าหญิงแห่งออเรนจ์-นัสเซา (Catharina-Amalia Beatrix Carmen Victoria, Prinses van Oranje, Prinses der Nederlanden, Prinses van Oranje-Nassau; ประสูติ 7 ธันวาคม พ.ศ. 2546) เป็นองค์รัชทายาทผู้มีสิทธิตรงองค์ปัจจุบันแห่งราชอาณาจักรเนเธอร์แลนด์ อันประกอบไปด้วยเนเธอร์แลนด์, กูราเซา, อารูบา และซินต์มาร์เติน
เจ้าหญิงกาตารีนา-อามาลียาเป็นพระราชธิดาพระองค์ใหญ่ในสมเด็จพระราชาธิบดีวิลเลิม-อเล็กซานเดอร์ กับสมเด็จพระราชินีมักซิมาแห่งเนเธอร์แลนด์ และเป็นพระราชนัดดาลำดับที่สองของอดีตสมเด็จพระราชินีนาถเบียทริกซ์ พระองค์สืบตำแหน่งรัชทายาทต่อจากพระราชบิดาที่ทรงสืบราชสมบัติเป็นพระมหากษัตริย์ เมื่อวันที่ 30 เมษายน พ.ศ. 2556
== ประสูติและบัพติศมา ==
เจ้าหญิงกาตารีนา-อามาลียาประสูติเมื่อเวลา 17.01 นาฬิกาของวันที่ 7 ธันวาคม พ.ศ. 2546 ณ โรงพยาบาลโบรโนโว เดอะเฮก ประเทศเนเธอร์แลนด์ เป็นพระราชธิดาพระองค์ใหญ่ในสมเด็จพระราชาธิบดีวิลเลิม-อเล็กซานเดอร์ กับสมเด็จพระราชินีมักซิมาแห่งเนเธอร์แลนด์ หลังจากการประสูติกาลได้มีการยิงสลุต 101 นัดถวายพระพรจากทั้งสี่เมืองภายในราชอาณาจักร คือ เดนเฮลด์เออร์ และเดอะเฮกในเนเธอร์แลนด์, วิลเลมสตัดในเนเธอร์แลนด์แอนทิลลีส และโอรันเยสตัดในอารูบา
วันที่ 12 มิถุนายน พ.ศ. 2547 ได้รับศีลล้างบาปจากสาธุคุณคาเรล เตอร์ ลินเดนแห่งมหาวิหารเซนต์ยากอป เดอะเฮก พระองค์มีพ่อทูนหัวและแม่ทูนหัวคือ เจ้าชายคอนสแตนตินแห่งเนเธอร์แลนด์, มกุฎราชกุมารีฟิกโตรียาแห่งสวีเดน, แฮร์มันน์ วิลลิงก์ (อดีตกรรมการกฤษฏีกา), ซามันทา ดีอาเนอ (พระสหายของพระชนนี), มาร์ติน โซร์เรกีเอตา (ลุงฝ่ายพระชนนี) และมาร์ก เตอร์ ฮาร์ (พระสหายของพระชนก)
== เมื่อทรงพระเยาว์ ==
เจ้าหญิงกาตารีนา-อามาลียามีพระขนิษฐาสองพระองค์คือ เจ้าหญิงอะเลกซียา (พ.ศ. 2548) และเจ้าหญิงอารียาน (พ.ศ. 2550) และประทับร่วมกับพระราชบิดาและพระราชมารดา ณ วิลลาเอเคนฮอสต์ในเมืองวัสเซนนาร์ และได้มีการเปิดเผยว่าในอนาคตจะทรงย้ายไปยังฮุสเทนบอสช์ในเดอะเฮก
วันที่ 10 พฤศจิกายน พ.ศ. 2550 พระองค์เข้ารับการศึกษาที่โรงเรียนประถมบลุมกัมป์ (Bloemcampschool) ซึ่งเป็นโรงเรียนรัฐแห่งหนึ่งในเมืองวัสเซนนาร์ วันประสูติของพระองค์จะมีการเฉลิมฉลองตามประเพณีและมีการจัดคอนเสิร์ตที่โบสถ์คลูสเตอร์เคิร์กในเดอะเฮก ในงานนี้เหล่าทูตจากประเทศต่าง ๆ, พระบรมวงศานุวงศ์ และเหล่ากรรมการกฤษฎีกาจะเข้ามาร่วมพิธีดังกล่าว
เมื่อสมเด็จพระราชินีนาถเบียทริกซ์สละราชสมบัติเมื่อวันที่ 30 เมษายน พ.ศ. 2556 เจ้าหญิงกาตารีนา-อามาลียาจึงได้ดำรงตำแหน่งเป็นรัชทายาทแทนพระราชบิดาที่เสด็จขึ้นครองราชสมบัติ ทั้งนี้พระองค์จึงเป็นเจ้าหญิงแห่งออเรนจ์พระองค์ล่าสุด เนื่องจากฝ่ายในที่ดำรงพระอิสริยยศดังกล่าวคือ เจ้าหญิงแมรีแห่งโบกซ์-ออเรนจ์ซึ่งสิ้นพระชนม์ไปเมื่อ พ.ศ. 1960 ในวันที่ 8 ธันวาคม พ.ศ. 2564 พระองค์เข้ารับตำแหน่งที่ปรึกษาสภาแห่งประเทศเนเธอร์แลนด์เมื่อทรงมีพระชนมายุได้ 18 ปี
== พระอิสริยยศ ==
เฮอร์รอยัลไฮเนส เจ้าหญิงกาตารีนา-อามาลียาแห่งเนเธอร์แลนด์, เจ้าหญิงแห่งออเรนจ์-นัสเซา (7 ธันวาคม พ.ศ. 2546 – 30 เมษายน พ.ศ. 2556)
เฮอร์รอยัลไฮเนส เจ้าหญิงกาตารีนา-อามาลียาแห่งออเรนจ์, เจ้าหญิงแห่งเนเธอร์แลนด์, เจ้าหญิงแห่งออเรนจ์-นัสเซา (30 เมษายน พ.ศ. 2556 – ปัจจุบัน)
== อ้างอิง ==
== แหล่งข้อมูลอื่น ==
Princess Catharina-Amalia 
เจ้าหญิงเนเธอร์แลนด์
เจ้าหญิงแห่งออเรนจ์
ราชวงศ์ออเรนจ์-นัสเซา
บุคคลจากเดอะเฮก
พระราชวงศ์ที่ทรงพระเยาว์